Koraaliõhtu on eriline selle poolest, et seal ei ole esinejaid, vaid  igaüks saab osaleda ja üheskoos laulmisest rõõmu tunda. Ootame rohkesti laulma neid, kel kirikulaulud juba lapsepõlvest tuttavad, aga ka neid, kel lauluraamatu sisu praeguseks veel üsna avastamata. 2. mai koraaliõhtul avab kunagise lauluraamatukomisjoni sekretär Ivar-Jaak Salumäe ka laulude ja nende tegijate tausta. Peamiseks eesmärgiks on aga eelkõige üheskoos laulda, suust ja südamest, Jumalale kiituseks ning oma hingele ja ligimesele rõõmuks!